stanford-oval/wikipedia huggingface dataset:
Rebecca Liddiard

Rebecca Lilliard vuonna 2018.
Rebecca Liddiard on kanadalainen näyttelijä. Hänet tunnetaan rooleistaan konstaapeli Adelaide Strattonina vuoden 2016 mysteerisarjassa Houdini & Doyle ja siveyspoliisi Mary Shawna draamasarjassa Draken etsivätoimisto.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli | Elokuvat> Huomioita |
| --- | --- | --- | --- |
| 2016 | For Love & Honor | Kylie Brennan | Televisioelokuva |
| 2019 | Run This Town | Claire |  |
| 2022 | Danger in the House | Nora Reed | Televisioelokuva |
| 2022 | Lease on Love | Poppy Evans | Televisioelokuva |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jakson nimi / jaksojen määrä |
| --- | --- | --- | --- |
| 2013 | Murdochin murhamysteerit | Lisette Barnes | Yksi jakso |
| 2016 | Houdini & Doyle | Adelaide Stratton | Päärooli |
| 2017 | Valtiatar | Prinsessa Margot | Yksi jakso |
| 2017 | Slasher | Andi Criss | Päärooli (kausi 2) |
| 2017– | Draken etsivätoimisto | Mary Shaw | Päärooli |
| 2019 | Departure | Madelyn Strong | Päärooli (kausi 1) |
Aiheesta muualla

Rebecca Liddiard Imdb (imdb.com). Viitattu 12.4.2023.
Risto Aaltonen

| Risto Aaltonen> Henkilötiedot |
| --- | --- |
Koko nimi:  Risto Kalevi Aaltonen
Syntynyt: 16. maaliskuuta 1939 Helsinki
Kuollut: 8. maaliskuuta 2021 (81 vuotta) Porvoo
Ammatti:  näyttelijä, teatteriohjaaja
Näyttelijä
Aktiivisena:  1962–2018
Aiheesta muualla
IMDb 
Elonet
Svensk Filmdatabas
Risto Kalevi Aaltonen (16. maaliskuuta 1939 Helsinki – 8. maaliskuuta 2021 Porvoo) oli suomalainen näyttelijä ja teatteriohjaaja.
Ura

Aaltonen opiskeli ylioppilastutkinnon jälkeen Suomen teatterikoulussa 1960–1963. Hän esiintyi televisiosarjoissa Kotikatu, jossa hän näytteli Rekku Kaakkoa, ja Raid, jossa hän näytteli liikemies Hallvikia. Aaltonen oli myös tunnettu teatterinäyttelijä, sillä hän esiintyi pitkään Tampereella ja Helsingissä. Suomen Kansallisteatterissa Aaltonen oli mukana noin 50 tuotannossa 1970-luvulta vuoteen 2004 saakka. Hänen huomattaviin rooleihinsa kuului 1980-luvulla David Pownallin Mestariluokan Ždanov. Viimeisen kerran Aaltonen esiintyi Kansallisteatterissa vuonna 2015.
Aaltonen esiintyi elokuvissa Leikkikalugangsteri, Uuno Turhapuro menettää muistinsa, V2 – Jäätynyt enkeli ja Emmauksen tiellä.
Aaltonen on haudattu Malmin hautausmaalle Helsinkiin.
Robert Hennet

| Mitalit> Maa:   Belgia.Miesten miekkailu. Olympialaiset  | Mitalit> Maa:   Belgia.Miesten miekkailu. Olympialaiset  | Mitalit> Maa:   Belgia.Miesten miekkailu. Olympialaiset  | Maa:   Belgia> Miesten miekkailu. |
| --- | --- | --- | --- |
|  Kultaa | Tukholma 1912 | kalpa, joukkuekilpailu |  |
Robert Joseph Charles Hennet (22. tammikuuta 1886 – 1930) oli belgialainen miekkailija. Hän oli mukana voittamassa kultaa kalvan joukkuekilpailussa vuoden 1912 kesäolympialaisissa Tukholmassa. Hän kilpaili siellä myös floretin yksilökilpailussa ja säilän joukkuekilpailussa.
Hennet osallistui vielä kesäolympialaisiin 1920 Antwerpenissä kilpaillen floretin sekä säilän joukkuekilpailuissa ja lisäksi säilän yksilökilpailussa.
Ristiriitoja

| Ristiriitoja> Unaccustomed As We Are |
| --- | --- |

Ohjaaja:   Lewis R. Foster  Hal Roach 
Käsikirjoittaja:   Leo McCarey  H. M. Walker 
Tuottaja:  Hal Roach
Kuvaaja:  George Stevens
Leikkaaja:  Richard R. Currier
Pääosat:   Stan Laurel  Oliver Hardy  Edgar Kennedy  Mae Busch  Thelma Todd 
Valmistustiedot
Valmistusmaa:  Yhdysvallat
Tuotantoyhtiö:   Metro-Goldwyn-Mayer  Hal Roach Studios 
Levittäjä:  Metro-Goldwyn-Mayer
Ensi-ilta:  4. toukokuuta 1929 (US)
Kesto:  21 minuuttia
Alkuperäiskieli:  englanti
Edeltäjä:   Joulukuusikauppiaat  (Big Business, 1929) 
Seuraaja:   Hotellissa tapahtuu  (Double Whoopee, 1929) 
Aiheesta muualla
IMDb 
Elonet
AllMovie
Infobox OKNimi-testi OK: 
Ristiriitoja (engl. Unaccustomed As We Are) oli yhdysvaltalainen lyhytelokuva vuodelta 1929. Se oli Ohukaisen ja Paksukaisen eli Stan Laurelin ja Oliver Hardyn ensimmäinen äänielokuva. Elokuvan ohjasi Lewis R. Foster yhteistyössä Hal Roachin kanssa. Elokuvan juonta hyödynnettiin osittain kaksikon myöhemmässä elokuvassa Kaksi pölkkypäätä (1938).
Juoni

Ollie haluaa yllättää vaimonsa (Mae Busch) tuomalla ystävänsä Stanin heille päivälliselle, mutta vaimo ei tästä ilahdu ja lähteekin pois ovet paukkuen. Ystävällinen naapurinrouva Kennedy (Thelma Todd) tarjoutuu auttamaan kaveruksia ja tarjoamaan heille syötävää, mutta kommellusten seurauksena hänen mekkonsa kärähtää tuleen. Pahaksi onneksi rouva Hardy sekä herra Kennedy (Edgar Kennedy) osuvat pian paikalle ja kommellukset saavat jatkoa...
Näyttelijät

| 0 | 1 | 2 |
| --- | --- | --- |
|   Stan Laurel   | … |   Stan   |
|   Oliver Hardy   | … |   Ollie   |
|   Mae Busch   | … |   rouva Barbara Hardy   |
|   Thelma Todd   | … |   rouva Kennedy   |
|   Edgar Kennedy   | … |   herra Kennedy   |
Robert Henry Brom

Robert Henry Brom (18. syyskuuta 1938 Arcadia, Wisconsin – 9. toukokuuta 2022) oli yhdysvaltalainen roomalaiskatolinen piispa. Hänet vihittiin papiksi Winonan hiippakuntaan 18. joulukuuta 1963 ja nimitettiin Duluthin hiippakunnan johtoon 25. maaliskuuta 1983. Piispaksi vihkiminen seurasi 23. toukokuuta. Pääkonsekraattorina toimi John Robert Roach, jota avustivat Loras Joseph Watters ja Paul Francis Anderson.
Brom sai 22. huhtikuuta 1989 nimityksen San Diegon koadjuuttoripiispaksi, ja 10. heinäkuuta 1990 hänestä tuli San Diegon piispa. Hän siirtyi eläkkeelle 18. syyskuuta 2013.
Roger Goodell

Roger Goodell
Roger Goodell (s. 19. helmikuuta 1959 Jamestown, New York, Yhdysvallat) on NFL:n komissaari, joka valittiin tehtävään Paul Tagliabuen tilalle yksimielisesti 8. elokuuta 2006. Ennen komissaariksi nimittämistä Goodell oli toiminut liigan toimitusjohtajana ja Tagliabuen kakkosmiehenä.
Goodellin tie NFL:n komissaariksi

NFL:n ja NFL:n pelaajayhdistyksen välisen työehtosopimusneuvottelujen jälkeen maaliskuussa 2006 Paul Tagliabue ilmoitti siirtyvänsä eläkkeelle komissaarin tehtävistä heinäkuussa 2006. Huhtikuussa 2006 NFL asetti työryhmän valmistelemaan uuden komissaarin nimeämistä. Työryhmä esitteli ehdokkaat NFL-joukkueiden omistajien yhteisissä kokouksissa ennen äänestystä. Komitea koostui seitsemästä NFL-omistajasta: Jerry Richardson (Carolina Panthers), Woody Johnson (New York Jets), Jerry Jones (Dallas Cowboys), Robert Kraft (New England Patriots), Al Davis (Oakland Raiders), Lamar Hunt (Kansas City Chiefs) ja Mike McCaskey (Chicago Bears). Kahdeksas jäsen oli komitean puheenjohtaja Dan Rooney, Pittsburgh Steelersin omistaja.
Ehdokkaiden määrä rajattiin 185:stä ensin yhteentoista ja haastattelujen jälkeen viiteen 30. heinäkuuta omistajien tapaamisessa Detroitissa ja uusi komissaari valittiin 8. elokuuta 2006 kolmipäiväisessä kokoontumisessa Chicagossa. Tullakseen hyväksytyksi voittajaehdokkaalla oli oltava 22 joukkueen tuki 32:sta. Al Davisin mukaan kolmetuntinen äänestys oli ajoittain jopa riitaisa, mutta lopulta viidennessä äänestyksessä komissaariksi valittiin yksimielisesti äänin 32–0 NFL:n operatiivinen johtaja Roger Goodell. Lopullinen yksimielisyys seurasi vasta, kun vähemmistössä olleet pienten markkina-alueiden NFL-omistajat lopulta taipuivat enemmistön edessä.
Goodellin vastaehdokkailla (asianajotoimisto Covington & Burlingin osakas Gregg Levy, asianajotoimisto Squire Sanders & Dempseyn osakas Frederick Nance, sijoitusyhtiö Fidelity Investmentsin operatiivinen johtaja ja hallituksen varapuheenjohtaja Robert L. Reynolds ja energiayhtiö Constellation Energyn toimitusjohtaja Mayo Shattuck) ei lopulta ollut paljonkaan mahdollisuuksia äänestyksessä.
Gordoninsetteri

| Gordoninsetteri |
| --- | --- |

Avaintiedot
Alkuperämaa:   Skotlanti
Määrä:  Suomessa rekisteröity 1 764
Rodun syntyaika:  1700-luku (1600-luku)
Alkuperäinen käyttö:  seisova lintukoira
Nykyinen käyttö:  seisova lintukoira, noutaja, seurakoira
Elinikä:  10–14 vuotta
Muita nimityksiä:  gordoni, Gordon Setter, setter gordon, gordoni setter
FCI-luokitus:  ryhmä 7 Seisovat lintukoirat alaryhmä 2.2 Setterit #6
Ulkonäkö
Paino:  uros 27–32 kg, narttu 19–30 kg
Säkäkorkeus:  uros 60–70 cm (rotumääritelmä 66 cm), narttu 55–65 cm (rotumääritelmä 62 cm)
Väritys:  musta kastanjanruskein merkein
Gordoninsetteri (engl. Gordon Setter) on Skotlannista peräisin oleva keskikokoinen seisova lintukoira. Hyvien metsästysominaisuuksien lisäksi se on myös rauhallinen perhekoira.
Ulkonäkö

Gordoninsetterin säkäkorkeus on tavallisesti uroksilla 60–65 senttimetriä ja nartuilla 58–63 senttimetriä. Gordoninsetterin väitetään usein olevan kookkain ja vankin settereistä, mutta väitteelle ei löydy perustaa vanhoista kuvista ja kirjallisuudesta, joissa gordoninsetterit ovat jopa nykyisiä pienempiä ja kevytrakenteisempia. Koossa ei kuitenkaan tule mennä liiallisuuksiin: ylijalostus on gordoninsetterinkin vaarana. Käyttökoirarodulle metsästykseen soveltuvuus asettaa hyvin ankarat puitteet, joista ei voi tinkiä myöskään ulkomuodon ja rakenteen osalta. Gordoninsetterin tulee olla rakenteeltaan tyylikäs ja sopusuhtainen.
Gordoni on voimakas metsästyskoira, jonka liikkumisen tulee olla tyylikästä: liikkeet ilmentävät nopeaa ja kestävää laukkaavaa juoksua. Jo ensi vilkaisulla tulee ilmetä, että kyseessä on laukkaamalla liikkuva metsästyskoira – mikäli näin ei ole, ei kyseessä ole oikea rotutyyppi.
Gordoninsetterin ilmettä leimaa lempeä katse ja kauniisti laskeutuvat korvat. Kallo-osa on syvä; hieman jykevämpi kuin irlanninsetterillä ja hieman pyöreämpi kuin englanninsetterillä. Huuli on selväpiirteinen, mutta ei missään nimessä roikkuva, kuten ei myöskään kaulanahka – gordoninsetteri ei ole raskastekoinen rotu. Rungoltaan gordoninsetteri on lihaksikas ja tiivis, hoikka käyttökoira. Sillä on kuitenkin syvä ja voimakas rintakehä.
Karva on kauttaaltaan mahdollisimman vartalonmyötäistä. Eturaajojen ja reisien takaosassa karva on pitkää ja sileää. Myös vatsan alapuolella karva on hieman pitempää. Gordoninsetterin turkin väri on kiiltävän musta parkinruskein tan-merkein. Valkoinen täplä rinnassa on sallittu. Rodun jalostuksen alkuaikoina valkoinen väri nähtiin suorastaan sairautena, vaikka sillä ei koiran ulkomuotoon tai käyttöominaisuuksiin olekaan mitään vaikutusta.
Turkin hoito

Gordoninsettereillä on pitkä karva, joka vaatii melko paljon hoitoa. Tässä on kuitenkin jonkin verran eroja erityyppisten koirien välillä: metsästysrotuna sille ei haluta jalostaa liiallista karvapeitettä, koska siitä olisi metsästyksessä jo haittaa. Viime aikoina on kuitenkin tullut muutamia kasvattajia, jotka jalostavat rodun alkuperästä piittaamatta väärän tyyppistä gordoninsetteriä. Näillä koirilla koko ja rakenne ei enää sovellu vaativaan metsästystyöskentelyyn. Koiria jalostetaan seurakoiriksi sekä näyttelyjä varten ja karvapeitteen määrää ("volyymiä") kasvatetaan ei-rotutyypilliseksi.
Metsästysretken jälkeen turkki kaipaa hoitoa mahdollisten risujen tai kuran takia. Oikeatyyppinen turkki ei kuitenkaan kerää risuja siinä määrin, mitä runsaampi ja pehmeämpi karvapeite. Ihanneturkki gordoninsetterillä on sellainen, joka suojaa koiraa riittävästi huonossa säässä tapahtuvassa metsästyksessä, mutta ei vaadi juurikaan leikkaamista. Vain tassukarvojen leikkaaminen riittää. Varsinaisesti gordoninsetteri ei ole trimmattava rotu.
Luonne ja käyttäytyminen

Gordoninsetteri on ystävällinen koira, mutta ison kokonsa ja metsästysviettinsä takia se vaatii hyvän peruskoulutuksen.
Gordoninsetteri soveltuu myös seurakoiraksi, mutta tarvitsee paljon virikkeitä ja liikuntaa. Pelkäksi sohvakoiraksi se ei sovi.
Gordoninsetteri on lapsiystävällinen rotu ja kiintyy syvästi omistajiinsa.
Käyttö- ja harrastemahdollisuudet

Gordoninsetteri vaatii omistajaltaan paljon: sillä tulee olla mahdollisuudet metsästykseen tai ainakin harrastava omistaja, joka kanavoi koiran aktiivisuuden jollakin muulla tavoin. Tämän vuoksi gordoninsetteriä ei tulisi ottaa sellaiseen kotiin, jolla ei ole mahdollisuutta metsästämiseen.
Omistajalle, jolla on mahdollisuus metsästää kanalintuja ja tahto sekä kärsivällisyyttä kouluttaa koiransa toimivaksi seisojaksi, rotu antaa paljon. Gordoninsetteri on tunnettu hyvästä kontaktinpidosta, mistä on Suomen peitteisissä maastoissa pelkästään etua. Rotu soveltuu hyvin myös avoimiin tunturi- ja peltomaastoihin. Gordoninsetteri on ns. "yhden miehen koira" ja tästä syystä side koiran ja sen omistajan välille kehittyy metsästettäessä hyvin voimakkaaksi.
Gordoninsettereitä osallistuu vuosittain brittiläisten kanakoirien kokeisiin lukuisasti (KAME, KATU ja KAKE – myös KAER). Startteja on vuosittain noin 60–80 ja palkitsemisprosentti on viime vuosina kivunnut noin 20 %:iin. Vuonna 2003 gordoninsetteri oli metsästyskokeiden palkitsemisprosentin perusteella paras rotu brittiläisistä kanakoirista. Metsästyksen lisäksi gordoninsetteri soveltuu myös moneen muuhun harrastustoimintaan hyvän koulutettavuutensa ansiosta.
Rodun koulutettavuus ja palvelunhalu tulee esille muun muassa siinä, että gordoninsetteri on yleensä helposti opetetettavissa noutajaksi. Kanalintujen metsästyksen lisäksi gordoninsetteri sopii hyvin myös sorsastukseen.
Alkuperä

Gordoninsetteri kehitettiin Skotlannissa 1700-luvulla paikallisista settereistä. Sitä pidetään vanhimpana setterirotuna. Gordoninsetteriä kehitti Gordonin herttua Aleksander, jolta rotu sai myös nimensä. Hänen kerrotaan halunneen luoda Skotlannin olosuhteisiin sopiva voimakas seisoja. 1800-luvulla rotu oli hyvin suosittu, ja ensimmäisten koiranäyttelyiden myötä ryhdyttiin jalostamaan yhä kookkaampaa ja vankempaa koiraa. Rodun kehityksessä on ilmeisesti käytetty muitakin koirarotuja, kuten paimenkoiria, vihikoiraa ja irlanninvesispanielia.
Suomeen ensimmäiset gordoninsetterit tuotiin jo 1800-luvulla, mutta rotu yleistyi vasta 1990-luvulla.
Terveystilanne

Pentua valittaessa kannattaa kiinnittää huomiota siihen, että vanhemmilla on näyttöä metsästysominaisuuksista. Gordoninsetteri kuuluu Suomen Kennelliiton perinnöllisten vikojen ja sairauksien vastustamisohjelmaan PEVISAan. Rotua varjostaa melko korkea lonkkaniveldysplasia- eli HD-mainintojen määrä: noin 40 % lonkkakuvatuista koirista on saanut HD-maininnan (suunnilleen saman verran kuin muissakin setteriroduissa). Erityisesti tietyissä linjoissa on runsaasti HD-mainintoja. Tämän vuoksi kannattaa kiinnittää erityistä huomiota pennun hankinnassa vanhempien ja näiden aikaisempien pentueiden HD-terveyteen. Pentujen rekisteröimiseksi vanhemmilta vaaditaan lonkkakuvaustulos (C tai parempi).
Aiheesta muualla

Wikimedia Commonsissa on kuvia tai muita tiedostoja aiheesta .
Gordoninsetterijaos - virallinen rotujärjestö Suomessa, Kanakoirakerho-Hönshundssektionen ry/rf
Gordoninsetteri
Gordoninsetterin pentu
Rebecca Mader

| Rebecca Mader |
| --- | --- |
 Rebecca Mader MagicCity ComicConissa vuonna 2015.
Henkilötiedot
Koko nimi:  Rebecca Leigh Mader
Syntynyt: 24. huhtikuuta 1977 (ikä 47) Coldhams Lane, Cambridge, Englanti, Yhdistynyt kuningaskunta
Ammatti:  näyttelijä
Puoliso:  Joseph Arongino (?–2008)
Näyttelijä
Aktiivisena:  2001–
Merkittävät roolit:  Lost Olipa kerran
Aiheesta muualla
IMDb 
Rebecca Leigh Mader (s. 24. huhtikuuta 1977 Cambridge) on englantilainen näyttelijä, joka on näytellyt useissa yhdysvaltalaisissa televisiosarjoissa. Hänet tunnetaan muun muassa Charlotte Lewisin roolista televisiosarjassa Lost.
Mader näytteli Morgan Gordonin roolia sarjassa All My Children noin 12 jakson verran ja syksyllä 2006 hänestä tuli yksi Foxin sarjan Justice vakiohahmoista. Vuoden 2008 alusta Rebecca esitti Charlotte Lewisia ABC:n sarjassa Lost.
Rebecca työskenteli vuoden mallina New Yorkissa esiintyen muun muassa L’Oréalin, Colgaten ja Wellan mainoksissa.
Valikoitu filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Mimic 3: Sentinel | Mimic 3: Sentinel | Carmen |
| 2003 | Replay | Replay | Belinda Brown |
| 2004 | An American Girl Holiday | An American Girl Holiday | Cornelia-täti |
| 2006 | Paholainen pukeutuu Pradaan | The Devil Wears Prada | Jocelyn |
| 2007 | Great World of Sound | Great World of Sound | Pam |
| 2008 | The Rainbow Tribe | The Rainbow Tribe | Mrs. Murray |
| 2009 | Vuohia tuijottavat miehet | The Men Who Stare at Goats | Debora Wilton |
| 2009 | Ring of Deceit | Ring of Deceit | Madison Byrne |
| 2010 | Satuhäät | Ceremony | Esme Ball |
| 2010 | The Diamond Job | The Big Bang | Zooey Wigner |
| 2011 | Cougars, Inc. | Cougars, Inc. | Mary |
Valikoitu filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2001 | Madigan Men | Madigan Men | Kim | ”Bachelors” |
| 2001 | Hädän hetkellä | Third Watch | Mandy | ”Exposing Faith” |
| 2003 | All My Children | All My Children | Morgan Gordon | 12 jaksoa |
| 2003 | Fastlane | Fastlane | Nicole Martin | ”Monster” |
| 2003 | Guiding Light | Guiding Light | Tonyn mysteerinen nainen | 2 jaksoa |
| 2005 | Kova laki: Oikeuden ratkaisu | Law & Order: Trial by Jury | Melanie Ferris | ”The Abominable Showman” |
| 2006 | Conviction | Conviction | Hannah | ”Break Up” |
| 2006 | Love Monkey | Love Monkey | Kyle Brock |  3 jaksoa ”Pilot” ”Nice Package” ”The One That Got Away”  |
| 2006–2007 | Justice | Justice | Alden Tuller | 13 jaksoa |
| 2007 | Rakkauden anatomia | Private Practice | Leslie | ”In Which We Meet Addison, a Nice Girl from Somewhere Else” |
| 2008–2010 | Lost | Lost | Charlotte Lewis | 21 jaksoa |
| 2010 | Kova laki: Los Angeles | Law & Order: LA | Rebecca Townley | ”Pasadena” |
| 2011 | No Ordinary Family | No Ordinary Family | Victoria Morrow |  5 jaksoa ”No Ordinary Brother” ”No Ordinary Detention” ”No Ordinary Powell” ”No Ordinary Future” ”No Ordinary Beginning”  |
| 2011 | Covert Affairs | Covert Affairs | Franka | ”Half a World Away” |
| 2011 | Friends with Benefits | Friends with Benefits | Ariel | ”The Benefit of Avoiding the Mindbanger” |
| 2011 | Alphas | Alphas | Griffin | ”Blind Spot” |
| 2012 | Fringe – rajamailla | Fringe | Jessica Holt |  2 jaksoa ”Brave New World: Part 1” ”Brave New World: Part 2”  |
| 2012 | Kovat kaulassa | White Collar | Abigail Kincaid | ”Honor Among Thieves” |
| 2012–2013 | Work It | Work It | Grace | 13 jaksoa |
| 2014–2018 | Olipa kerran | Once Upon a Time | Zelena | 53 jaksoa |
| 2015 | Havaiji 5-0 |  Hawaii Five-0 | Nicole Booth | ”Ua’aihue” |
Aiheesta muualla

Wikimedia Commonsissa on kuvia tai muita tiedostoja aiheesta .
Rebecca Mader Internet Movie Databasessa. (englanniksi)
Rasmus Sandin

| Rasmus Sandin |
| --- | --- |
 Sandin 15-vuotiaana TV-Puckenissa suorittamassa rangaistuslaukausta Ångermanlandin joukkueen paidassa lokakuussa 2015.
Henkilötiedot
Syntynyt: 7. maaliskuuta 2000 (ikä 24) Uppsala, Ruotsi
Kansalaisuus:   Ruotsi
Jääkiekkoilija
Lempinimi:  Rasse
Pelipaikka:  puolustaja
Maila:  vasen
Pituus:  181 cm
Paino:  85 kg
Seura
Seura:  Washington Capitals
Sarja:  NHL
Pelinumero:  38 / 8
Pelaajaura
Pääsarjaura:  2017–
Aik. seurat:  Rögle BK (SHL)   Toronto Maple Leafs (NHL)   Toronto Marlies (AHL)
NHL-varaus:  29. varaus, 2018 Toronto Maple Leafs
Rasmus Sandin (s. 7. maaliskuuta 2000 Uppsala, Ruotsi) on ruotsalainen jääkiekkopuolustaja, joka pelaa NHL-joukkue Washington Capitalsissa. Toronto Maple Leafs varasi Sandinin ensimmäisellä kierroksella 29. pelaajana NHL:n varaustilaisuudessa 2018.
Pelityyli

The Sports Forecaster -sivuston mukaan Sandin on lahjakas, liikkuva puolustaja, joka syöttää ja luistelee hyvin sekä ajattelee peliä fiksusti. Hän tekee hyökkäyspäässä hyvin pisteitä, mutta Sandin myös sijoittuu hyvin omassa puolustuspäässä, lukee peliä hyvin ja käyttää aktiivisesti mailaansa. Hänen tulisi kuitenkin kehittyä kokonaisvaltaisesti, parantaa kiekotonta pelaamistaan ja lisätä massaa. Sandin ei ole myöskään pelipaikkaansa nähden kovin isokokoinen.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Tšekki 2020 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Bratislava 2017 | jääkiekko |  |
Sandin pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Vuoden 2019 turnauksessa hän jakoi Ruotsin sisäisen tehotilaston voiton Adam Boqvistin ja David Gustafssonin kanssa lukemalla +4. Sandin valittiin Kazakstania vastaan pelatun alkulohkon ottelun päätteeksi joukkueensa ottelun parhaaksi pelaajaksi. Vuoden 2020 turnauksessa hän toimi Ruotsin varakapteenina. Sandin oli tehoilla 3+7=10 koko turnauksen tehokkain puolustaja. Hän jakoi myös joukkueensa sisäisen syöttöpörssin voiton Nils Lundkvistin kanssa. Sandin valittiin turnauksen parhaaksi puolustajaksi ja tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaajasta. Sandin valittiin myös Venäjää vastaan pelatun välieräottelun päätteeksi joukkueensa ottelun parhaaksi pelaajaksi.
Sandin pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän toimi Ruotsin kapteenina ja voitti pronssia. Sandin pelasi myös World U-17 Hockey Challengessa vuonna 2016, jolloin hän toimi myös Ruotsin kapteenina. Yhteensä Sandin on pelannut 14 nuorten ja 26 poikien maaottelua.
Muuta

Sandinin isoveli Linus pelaa hyökkääjänä SHL-joukkue HV71:ssä.
Requiem – Fortissimo

| Requiem – Fortissimo Virgin Black |
| --- | --- | --- |

Studioalbumin tiedot
 Äänitetty : 2006
 Julkaistu: 19. helmikuuta 2008
 Tuottaja(t): Rowan London
 Tyylilaji: death metal doom metal
 Kesto: 43.53
 Levy-yhtiö: The End Records  Massacre Records
Virgin Blackin muut julkaisut
| Requiem – Mezzo Forte 2003 | Requiem – Fortissimo 2008 | Requiem – Pianissimo 2008 |
Requiem – Fortissimo  on australialaisen Virgin Black -yhtyeen neljäs albumi, joka julkaistiin 19. helmikuuta 2008.
Requiem – Fortissimo on kolmas osa Virgin Blackin Requiem-albumitrilogiassa ja toinen julkaisu Requiem - Mezzo Forten jälkeen. Musiikillisesti albumi painottuu koruttomaan, rujoon death-doom metaliin ja muistuttaa etäisesti 1990-luvun alun brittiläistä, My Dying Briden ja Paradise Lostin edustamaa death-doom-aaltoa.
Laulaja Rowan London kertoo albumista:
»Minua pitäisi kauhistuttaa, että tarjoamme jotain näin tyylillemme epätavallista kuultavaksi ja tutkittavaksi. Kuitenkin uskallus, jolla kirjoitimme Fortissimon ja Requiem-sarjan, suoriutuu nähdäkseen paljastumisensa. Tämä albumi ei käsittele sen enempää kuolemaa kuin elottomuutta; Fortissimo on pahuksen raskas, mutta sen ilme paljon raaempi kuin sen tyyli voisi ikinä olla. Kauan eläköön "kuoleman kuoro".»
Kappalelista

The Fragile Breath – 5.49
In Winters Ash – 7.23
Silent – 6.42
God in Dust – 8.39
Lacrimosa (Gather Me) – 2.21
Darkness – 11.45
Forever – 1.14
Arvostelut

Imperiumi: 8/10
Aiheesta muualla

Albumi The End Recordsin sivulla (Arkistoitu – Internet Archive)
Albumi Blabbermouthin sivulla,
Requiem - Fortissimo Encyclopaedia Metallum -sivustolla
Requiem – Fortissimo Discogsissa. (englanniksi)
French Kiss

French Kiss oli suomalainen yhtye, joka teki kaksi albumia CBS-levymerkille . Yhtye toimi vuosina 1981–1984.